ร้านนี้อ่านเจอใน foursquare ค่ะ ว่าเป็นร้านก๋วยเตี๋ยวหมูสับที่ไม่ควรพลาด เนื่องจากร้านอยู่ไม่ไกลโรงแรม ก็เลยต้องขอลองซักหน่อย

ร้านดูกว้างขวาง สะอาดสะอ้าน เรากับเพื่อนไปแวะชิมกันตอนเย็น คนเต็มเกือบทุกโต๊ะเลยค่ะ น้องพนักงานมารับออร์เดอร์ด้วย ipad อะ เดิ้นขนาด อาหารสั่งไปไม่นานก็มาเสิร์ฟค่ะ

เพื่อนสั่งข้าวต้มหมูใส่ไข่ (7.5 myr) ส่วนเราสั่งก๋วยเตี๋ยวหมูใส่ตับ (8.3 myr) .. น้ำซุปจะเหมือนกันนะคะ น้ำออกข้นนิดๆ เค็มนิดๆ แต่หอม และกลมกล่อม อร่อยค่ะ หมูจะเป็นหมูบะช่อสับ ให้มาเยอะมาก ของเราใส่ตับก็ชิ้นตู้มๆ มาเลยค่ะ

เครื่องดื่ม เราสั่งน้ำมะนาว (1.9 myr) ซึ่งน่าจะเป็นส้มจี๊ดมากกว่าค่ะ เพราะเนื้อสีส้ม แต่ลูกเล็กๆ แบบมะนาว ไม่เปรี้ยวมากเท่าไหร่

ของเพื่อนสั่งชาสมุนไพร (2.1 myr) หอมสมุนไพร หวานนิดๆ ชื่นใจมากค่ะ

โดยรวม ชอบนะคะ อร่อยดีค่ะ ชามเหมือนไม่ใหญ่ แต่เยอะ คุ้มราคามากค่ะ